MEGA บวก 2.61% ล้นกำไร Q2 โตแกร่ง รับผลบวกแนวโน้มกระแสรักสุขภาพเพิ่ม
MEGA บวก 2.61% รับผลบวกแนวโน้มกระแสรักสุขภาพเพิ่มขึ้น ล่าสุด ณ เวลา 10.33 น. ราคาอยู่ที่ 29.50 บาท บวก 0.75 บาท หรือ 2.61% สูงสุดที่ 30.25 บาท ต่ำสุดที่ 29.25 บาท มูลค่าซื้อขายที่ 186.39 ล้านบาท โบรกฯ แนะ “ซื้อ” ชูเป้า 32 บาท คาดกำไร Q2/60 โตแกร่งหลังพ้นช่วงโลว์ซีซั่น
9 มิ.ย. 2560

ผู้สื่อข่าวรายงานว่า ราคาหุ้นบริษัท เมก้า ไลฟ์ไซแอ็นซ์ จำกัด (มหาชน) หรือ MEGA ณ เวลา 10.33 น. ราคาอยู่ที่ 29.50 บาท บวก 0.75 บาท หรือ 2.61% สูงสุดที่ 30.25 บาท ต่ำสุดที่ 29.25 บาท มูลค่าซื้อขายที่ 186.39 ล้านบาท

ด้าน บล.กสิกรไทย ระบุในบทวิเคราะห์ แนะนำ “ซื้อ” MEGA ราคาเป้าหมาย 32 บาท  โดยมองว่า MEGA เป็นผู้ได้ประโยชน์หลักจากแนวโน้มรักสุขภาพในตลาดเอเชียตะวันออกเฉียงใต้ที่เพิ่มขึ้น, คาดการณ์อัตราการเติบโตของกำไรสุทธิที่แข็งแกร่ง 28% ในปี 60
ทั้งนี้ ผู้บริหารได้ยืนยันมุมมองของบล.กสิกรไทยในด้านต่าง ๆ ดังนี้ การเติบโตของรายได้ Maxxcare ที่ 14% ในปีนี้ เนื่องจากได้ลูกค้าใหม่มาจำนวนหนึ่งเพื่อชดเชยการเสียลูกค้ารายหนึ่งไปเมื่อต้นปี 60 และ Synergy กับ Bio-Life ที่คาดจะเกิดขึ้นในปี 61 ตลอดจนการฟื้นตัวของตลาดไนจีเรียในปีนี้
พร้อมคาดกำไรสุทธิไตรมาส 2/60 จะเติบโตได้เมื่อเทียบงวดปีก่อน และไตรมาสก่อน หลังจากช่วงโลว์ซีซั่นในไตรมาส 1/60 และจากการควบรวมผลประกอบการของ Bio-Life เต็มไตรมาส